10. การควบคุมภายใน

บริษัทฯ ได้มีนโยบายในการควบคุมและตรวจสอบภายใน
เพื่อให้ทั้งผู้บริหารและพนักงานระดับปฏิบัติเกิด

ความมั่นใจได้ตามความเหมาะสมว่าการปฏิบัติงานจะบรรลุวัตถุประสงค์หรือเป้าหมายทั้งในระยะสั้นและระยะยาว
โดยมีรายละเอียดดังนี้

1. ด้านการดำเนินงาน

2. ด้านการรายงานทางการบัญชีการเงิน

3. ด้านการดูแลป้องกันทรัพย์สิน

4. ด้านการปฏิบัติให้เป็นไปตามกฎระเบียบและนโยบาย

แนวทางการควบคุมภายในของการดำเนินงาน ประกอบด้วย

- จัดองค์การที่เหมาะสม

- กำหนดขอบเขตหน้าที่และอำนาจในการดำเนินการให้ชัดเจน

- นำแนวคิดและวิธีการใหม่ๆ มาปรับใช้กับองค์กรอย่างเหมาะสม

- กำหนดแผนงานต่างๆ ทั้งระยะสั้นและระยะยาว

- นำระบบงบประมาณ คู่มือหรือมาตรฐานการปฏิบัติงาน

มาใช้อย่างเหมาะสมในทุกหน่วยงาน

- มีการรายงานผลการปฏิบัติงานต่างๆ เป็นระยะ ๆ

ฯลฯ

แนวทางการควบคุมภายในของการบัญชีการเงิน ประกอบด้วย

- นโยบายบัญชีที่เหมาะสมกับสถานการณ์

- ระบบบัญชีที่ดีหรืออำนาจดำเนินการ

- ระบบการรักษาสินทรัพย์ของกิจการ

- การจัดทำงบการเงินที่เปิดเผยข้อมูลอย่างเพียงพอ
เข้าใจง่ายและหลีกเลี่ยงการนำเสนอข้อมูลที่ก่อให้เกิดการเข้าใจผิด

- มีการแบ่งหน้าที่ความรับผิดชอบของหน่วยงานผู้รับ – จ่ายเงินหน่วยงานตรวจสอบการรับ -
จ่ายเงิน

- การรับเงินของบริษัทฯ ให้เป็นลักษณะการรับเช็คขีดคร่อมและต้องออกใบเสร็จรับเงิน

- การจ่ายเงินชำระหนี้หรือจ่ายค่าผูกพันต่างๆ
ต้องมีเอกสารการจ่ายเงินพร้อมทั้งหลักฐานประกอบให้สมบูรณ์ตามระบบการปฏิบัติงานของบริษัทฯ

ฯลฯ

  แนวทางการควบคุมภายในของการดูแลป้องกันทรัพย์สิน ประกอบด้วย

- การจัดทำงบประมาณสินทรัพย์ถาวร

- การจัดซื้อที่มีระบบการควบคุมภายในที่ดี

- การจัดทำประกันภัยสำหรับสินทรัพย์มูลค่าสูงหรือเสี่ยงต่อ

การสูญหายหรือถูกทำลาย

  - กำหนดวิธีการคิดค่าเสื่อมราคาและควบคุมค่าใช้จ่ายต่างๆ เกี่ยวกับ ทรัพย์สินถาวร

ฯลฯ

  แนวทางการควบควบคุมภายในของการปฏิบัติให้เป็นไปตามกฎระเบียบและนโยบาย ประกอบด้วย

  - กำหนดระเบียบ ประกาศ คำสั่ง ในเรื่องต่างๆ ให้เป็นลายลักษณ์อักษร อย่างชัดเจน

- กำหนดนโยบายและเป้าหมายประจำปี

- กำหนดจรรยาบรรณในการดำเนินธุรกิจ

ฯลฯ

-   รายงานของผู้สอบบัญชีภายในเกี่ยวกับความเพียงพอและการปฏิบัติจริงพร้อมหนังสือแสดงความเห็นประกอบ

( โปรดพิจารณาเอกสารแนบ 1)

-   รายงานของคณะกรรมการตรวจสอบเกี่ยวกับการทบทวนสอบทานความเหมาะสมและครบถ้วนของการแสดงรายการ
    และการเปิดเผยข้อมูลในงบการเงินประจำงวดสิ้นปี 2543 ที่ฝ่ายบริหารจัดทำขึ้น
    ก่อนนำเสนอคณะกรรมการบริษัทฯ

(โปรดพิจารณาเอกสารแนบ 2)

-   รายงานของการตรวจสอบของผู้สอบบัญชีเกี่ยวกับการศึกษาและประเมินประสิทธิภาพของระบบการ
    ควบคุมภายในด้านบัญชีของบริษัทฯ เพื่อประโยชน์การตรวจสอบบัญชีให้รัดกุมและเหมาะสม

  (โปรดพิจารณาเอกสารแนบ 3)

-   ความเห็นของคณะกรรมการ เกี่ยวกับการควบคุมภายในบริษัทฯ
    ที่ได้รับทราบรายงานจากผู้สอบบัญชีภายในเกี่ยวกับความเพียงพอและการปฏิบัติจริง
    รายงานจากคณะกรรมการตรวจสอบเกี่ยวกับการทบทวนสอบทานความเหมาะสม
    และครบถ้วนของการแสดงรายงานและการเปิดเผยข้อมูลในงบการเงิน ประจำงวดสิ้นปี 2543
    ที่ฝ่ายบริหารจัดทำขึ้น
    และพิจารณาแบบประเมินความเพียงพอของระบบการควบคุมภายในของคณะกรรมการบริษัทฯ
    ในการประชุมคณะกรรมการบริษัทฯ ครั้งที่ 1/2544 เมื่อวันที่ 19 มีนาคม 2544
    โดยมีกรรมการอิสระเข้าร่วม 3 คน และ กรรมการตรวจสอบ เข้าร่วม 2 คน
    และได้ซักถามข้อมูลภายในฝ่ายบริหารเพิ่มเติมเป็นที่เข้าใจอย่างเพียงพอแล้ว
    เกี่ยวกับการควบคุมภายในของบริษัทฯ ในด้านต่าง ๆ
    รวมทั้งมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว อย่างเพียงพอแล้ว
    ดังนั้นที่ประชุมคณะกรรมการจึงมีมติรับรองแบบประเมินความเพียงพอของระบบควบคุมภายในและรับทราบรายงานผลการดำเนินงานของคณะกรรมการตรวจสอบ
    ตามที่เสนอมา